ยกตลาดนัดเกษตรอินทรีย์ให้สายสุขภาพ ในงาน “Organic Weekend Market 2022” เพิ่มรายได้ให้แก่เกษตรกร
นายอุดม ศรีสมทรง รองอธิบดีกรมการค้าภายใน เปิดเผยว่า กรมฯ จัดงานตลาดนัดอินทรีย์ใจกลางเมือง Organic Weekend Market 2022 ถือเป็นการส่งเสริมและขับเคลื่อนการพัฒนาตลาดสินค้าอินทรีย์มาอย่างต่อเนื่องและเน้นการหมุนเวียนของเศรษฐกิจภายในประเทศ โดยเฉพาะกลุ่มเกษตรกร สถาบันเกษตรกร ผู้ประกอบการและภาคีเครือข่ายที่ไม่สามารถดำเนินกิจกรรม หรือประกอบกิจการได้ อีกทั้งยังเป็นการเพิ่มช่องทางการจำหน่าย ขยายตลาดสินค้าเกษตรอินทรีย์ในประเทศและยังช่วยเพิ่มรายได้ให้แก่เกษตรกร เกิดการหมุนเวียนของเศรษฐกิจชุมชนอีกด้วยนอกจากนี้ ภายในงานจะพบกับสินค้าเกษตรอินทรีย์ สินค้าปลอดภัย สินค้าจากชุมชน Farm outlet จากทั่วประเทศกว่า 60 ร้านค้า เช่น Fresh Food ข้าว ผัก ผักพื้นบ้าน ผลไม้ และสินค้าเกษตรแปรรูป เครื่องสำอาง ผลิตภัณฑ์ประเภทเครื่องใช้สอย ร้านอาหาร และยังมีกิจกรรมที่น่าสนใจ ได้แก่ Organic Workshop สอนแต่งหน้าคัพเค้กขนม DIY, สอนจัดสวนถาดรักษ์โลก, โคมไฟประดิษฐ์จากวัสดุธรรมชาติ, สอนทำเทียนเจล, กระเป๋าประดิษฐ์ลดโลกร้อน และอื่นๆอีกมากมาย  โดยงานดังกล่าวจะจัดจนถึงวันที่ 27 มีนาคม 2565 เวลา 15.00 น.- 21.00 น. ณ        G Garden หลังห้างสรรพสินค้าเซ็นทรัล แกรนด์ พระราม 9 กรุงเทพฯ